Embrapa

La Brazila Agrikultura Esplora Korporacio (Embrapa - portugale Empresa Brasileira de Pesquisa Agropecuária) estas ŝtata esplora kompanio ligita al la brazila Agrikultura Ministerio. Ekde ĝia komenco la 26-an de aprilo 1973, ĝi estis dediĉita al disvolvado de teknologioj, scioj kaj tekniko-sciencaj informoj celantaj brazilan agrikulturon, inkluzive de bestobredado. Ĝia celo estas "disvolvi esplorajn, disvolvajn kaj novigajn solvojn por la daŭripovo de agrikulturo, por la avantaĝo de brazila socio". La organiza strukturo de Embrapa konsistas el 46 centroj, kiuj povas esti dividitaj en Esploraj Unuoj aŭ Servaj Unuoj, kaj el 17 Centraj Unuoj, kiuj konsistas el la sidejo de la korporacio. Tiaj esplorcentroj estas distribuitaj tra la lando en preskaŭ ĉiuj brazilaj ŝtatoj. La korporacio nuntempe laborigas pli ol 9 790 homojn, el kiuj 2 444 estas esploristoj. Embrapa estas parto de la Nacia Agrikultura Esplora Sistemo (SNPA - Sistema Nacional de Pesquisa Agropecuária), kiu ankaŭ konsistas el federaciaj kaj ŝtataj publikaj institucioj, universitatoj, privataj kompanioj kaj fondaĵoj, kiuj kunlaboras por fari esplorojn en diversaj geografiaj areoj kaj kampoj de sciaro. Internacia kunlaboro Rilate internacian kunlaboron, Embrapa havas duflankajn interkonsentojn por teknika kunlaboro kun kelkaj landoj kaj institucioj, kaj plurflankajn interkonsentojn kun internaciaj organizaĵoj, precipe pri komunaj esploraj agadoj. Ĝi ankaŭ establis Labex (Laboratórios Virtuais no Exterior aŭ Virtuala Laboratorioj en fremdlandoj) por disvolvi esploradon kaj perspektivajn tendencojn en Usono, Francio, Unuiĝinta Reĝlando, Nederlando kaj Sud-Koreio. Estas oficejo en Ganao por disvastigi sciencajn kaj teknologiajn sciojn en afrikaj landoj, kun planoj por estontaj oficejoj en Panamo kaj Venezuelo celitaj al Latinameriko. Notoj Eksteraj ligiloj EMBRAPA's Oficiala retejo Jutuba Kanalo de Embrapa Datumbazo pri Esplorado de Brazila Agrikulturo